Ameerika Loodusloomuuseum

Ameerika Loodusloomuuseum (American Museum of Natural History; lühendatult AMNH), mis asub Upper West Side'il Manhattani linnajaos New Yorgis Ameerika Ühendriikides, on üks maailma suuremaid loodusmuuseume. 

Muuseum loodi loodusteadlasest Albert S. Bickmore'i ettepanekul New Yorgi osariigi kuberneri John T. Hoffmani käskkirjaga 6. aprillil 1869.

Muuseumi hoonetekompleks hõlmab 28 omavahel ühendatud hoonet, milles on 45 näituseruumi, planetaarium ja raamatukogu. Muuseumi kogudes on üle 33 miljoni eksponaadi. Muuseumis töötab üle 200 teadlase ja see rahastab rohkem kui 100 uurimisretke igal aastal. 

Muuseumi külastab igal aastal umbes viis miljonit inimest.

 Viited 

 Välislingid 

 Ametlik koduleht

Kategooria:Ameerika Ühendriikide muuseumid
Kategooria:Manhattan
Kategooria:Loodusmuuseumid
Kategooria:New Yorgi ehitised
Kategooria:1869